**dar nu mai sunt**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mi-am lăsat mintea să zboare

fără trupul înțepenit

în pământul genezei

Dumnezeu stă la sfat cu Einstein

despre viermele care

îmi roade fructul din piept

le vorbesc despre

spitalul unde

a suferit bunica

si brațul care a susținut-o

când si-a dat ultima suflare

ei îmi arată o cruce

o eprubetă

de completat

câteva formulare

lângă mine pe coridor

o mare de oameni

în asteptare se-agită

uite-l pe Nietzsche

îmi sopteste usor

monstrul din pipă

mulţimea pare redusă

la o tacere ca de mormânt

eu

cuprins de mânie mă caut

dar nu mai sunt